cyanic-selkie/wikianc huggingface dataset:
Միգել Լայուն
Մրջազգային կարիերա
2014 թվականի մայիսի 28-ին Իսրայելի ազգային հավաքականի դեմ ընկերական խաղում Միգելը դարձել է դուբլի հեղինակ՝ խփելով իր առաջին գոլերը հավաքականում ։ Նույն թվականի ամռանը Միգելն ընդգրկվել է ազգային հավաքականի հայտացուցակում՝ մասնակցելու աշխարհի առաջնության որակավորման փուլին Բրազիլիայում։ Մրցաշարի ընթացքում նա մասնակցել է Կամերունի, Բրազիլիայի , Խորվաթիայի և Նիդերլանդների հավաքականների դեմ խաղերին։
2015 թվականին Միգելը դարձել է ԿՈՆԿԱԿԱՖի ոսկե գավաթի դափնեկիր։ Մրցաշարի ընթացքում մա նասնակցել է Կուբայի, Գվատեմալայի , Տրինիդադ և Տոբագոյի , Կոստա Ռիկայի , Պանամայի և Ճամայկայի հավաքականների դեմ խաղերին։
2016 թվականին Միգելը մասնակցել է Ամերիկայի գավաթի խաղարկությանը, որն անցկացվել է ԱՄՆ-ում։ Մրցաշարի ընթացքում նա մասնակցել է Ուրուգվայի, Ճամայկայի , Վենեսուելայի և Չիլիի հավաքականների դեմ խաղերին։
2017 թվականին Միգելը մասնակցել է Կոնֆեդերացիաների գավաթի խաղարկությանը, որն անցկացվում էր Ռուսաստանում։ Մրցաշարի ընթացքում Միգելը մասնակցել է Ռուսաստանի, Գերմանիայի և երկու անգամ Պորտուգալիայի  հավաքականների դեմ խաղերին։
2018 թվականին Միգելը մասնակցել է աշխարհի առաջնությանը, որը անցկացվել է Ռուսաստանում։ Մրցաշարի ընթացքում նա մասնակցել է Գերմանիայի, Հարավային Կորեայի , Շվեդիայի և Բրազիլիայի հավաքականների դեմ խաղերին։
Ձեռքբերումներ
Թիմային
«Ամերիկա»
Միջազգային
Արտաքին հղումեներ
Կատեգորիա:2018 թվականի ֆուտբոլի աշխարհի առաջնության մասնակիցներ Կատեգորիա:Անգլիական ֆուտբոլի լիգայի խաղացողներ Կատեգորիա:Պրեմիեր Լիգայի ֆուտբոլիստներ Կատեգորիա:Լա Լիգայի ֆուտբոլիստներ Կատեգորիա:Իտալիայի լեգեոներ ֆուտբոլիստներ Կատեգորիա:Անգլիայի լեգեոներ ֆուտբոլիստներ Կատեգորիա:Ատալանտայի ֆուտբոլիստներ Կատեգորիա:Պորտուի ֆուտբոլիստներ Կատեգորիա:Կլուբ Ամերիկայի ֆուտբոլիստներ Կատեգորիա:Ուոթֆորդի ֆուտբոլիստներ Կատեգորիա:Սևիլյայի ֆուտբոլիստներ Կատեգորիա:Մեքսիկացի ֆուտբոլիստներ Կատեգորիա:Մեքսիկայի հավաքականի ֆուտբոլիստներ Կատեգորիա:Վիլյառեալի ֆուտբոլիստներ Կատեգորիա:Մոնտեռեյի ֆուտբոլիստներ Կատեգորիա:Գրանադայի ֆուտբոլիստներ
Արտավազդ Բաղումյան
Արտավազդ Բաղումյան, իրանահայ իրավաբան, քաղաքագետ, Իրանի Խորհրդարանի պատգամավոր (4 նստաշրջան) ։
Կենսագրություն
Արտավազդ Բաղումյանը ծնվել է 1953 թվականին Սպահանի Ֆերեյդան գավառի Գիբարան գյուղում։ Սովորել է տեղի դպրոցում, այնուհետև կրթությունը շարունակել է Սպահանի համալսարանի հաշվապահության բաժնում, մագիստրատուրան սովորել է Թեհրանի Շահիդ Բեհեշտի համալսարանի քաղաքական գիտությունների ֆակուլտետում ։ 1979 թվականին, Իրանում հեղափոխության հաղթանակից հետո, մի քանի նստաշրջան անընդմեջ ընտրվել է Իրանի խորհրդարանի Սպահանի և հարավային իրանահայության պատգամավոր։ 1984 թվականին ընտրվել է Իրանի խորհրդարանի հարավային իրանահայության պատգամավոր, եղել խորհրդարանական տարբեր հանձնաժողովների անդամ։ Իրանի խորհրդարանի 3-րդ, 4-րդ, 5-րդ նստաշրջաններում ևս ընտրվել է Սպահանի և հարավային իրանահայության պատգամավոր, անդամակցել է նավթի հանձնաժողովին, մասնակցել միջազգային և ՕՊԵԿ նիստերին ։
Իրան-Իրաք պատերազմի տարիներին իրանահայության օգնությունները հասցրել է ճակատ ։
Խորհրդային միության փլուզումից հետո առանցքային դեր է ունեցել Իրան-Հայաստան հարաբերությունների ամրապնդման հարցում ։
Ծանոթագրություններ
Կատեգորիա:Իրանահայ իրավաբաններ Կատեգորիա:Իրանահայ քաղաքական գործիչներ Կատեգորիա:Հայ քաղաքագետներ Կատեգորիա:Սպահանի համալսարանի շրջանավարտներ
Մոնտեֆորտե Չիլենտո
Մոնտեֆորտե Չիլենտո (Monteforte Cilento), կոմունա Իտալիայում։ Գտնվում է Կամպանիա մարզում՝ Սալեռնո գավառում ։ Բնակչությունը կազմում է 624 մարդ, բնակչության խտությունը կազմում է 28 մարդ/կմ²։ Զբաղեցնում է 22 կմ² մակերես։ Փոստային ինդեքս՝ 84060, հեռախոսային կոդ՝ 0974։
Ծանոթագրություններ
Կատեգորիա:Իտալիայի բնակավայրեր
Չժան Շո
Չժան Շո, (չին.՝ 張爍, ), չինացի ֆուտբոլիստ։ Չինաստանի ֆուտբոլի առաջնությունում հանդես եկող՝ «Գուանչժոու Ֆուլի» ակումբի հարձակվող, վարձավճարով հանդես է գալիս «Տյանցզին Սուցզյան» ակումբում։ Կարիերան սկսել է «Տյանցզին Սուցզյան» ակումբում, խաղացել է 131 խաղ, դարձել 31 գոլի հեղինակ ։
Ծանոթագրություններ
Կատեգորիա:Չինացի ֆուտբոլիստներ Կատեգորիա:Չինաստանի հավաքականի ֆուտբոլիստներ Կատեգորիա:Ֆուտբոլի հարձակվողներ
Վոլչի (Իլչինեցի վտակ)
Վոլչի (Волчий), գետ Կամչատկա թերակղզի՝ Ռուսաստանում։ Գետի երկարությունը 10 կմ է։ Թափվում է Իլչինեց գետի աջ ափին՝ 16 կմ հեռավորության վրա։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Անադիր Կոլսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության
Արտաքին հղումներ
Կատեգորիա:Ռուսաստանի գետեր
Հայկ Յաղճյան (դիրիժոր)
Հայկ Յաղճյան (Յաղջյան) (1924, Դետրոյտ - 1965, մարտի 26), հայ դիրիժոր։
Կենսագրություն
Երաժշտական կրթությունն ստացել է Դետրոյտի երաժշտական ինստիտուտում, նվագել ջութակ, տրոմբոն, սովորել դիրիժորություն։ Եղել է Դետրոյտի Օպերային ընկերության համերգների ու ներկայացումների դիրիժորի օգնական, 1954 թվականից՝ Ֆրեզնոյի ֆիլհարմոնիայի նվագախմբի գլխավոր դիրիժոր։ 1958 թվականին Լիվերպուլում երիտասարդ դիրիժորների մրցանակաբաշխությունում շահել է առաջին մրցանակ։
1964 թվականին ելույթներ է ունեցել Երևանում, կատարել Յոզեֆ Հայդն ի, Լյուդվիգ Բեթհովենի, Յոհաննես Բրամսի, Ա․ Հովհաննեսի երկերը։
Կատեգորիա:Հայ դիրիժորներ Կատեգորիա:Դետրոյթ քաղաքում ծնվածներ
Էմու ջայլամ
Էմու, թռչունների դասի ողնաշարավոր կենդանի։ Էմու ջայլամը համարվում է երկրագնդի երկրորդ ամենախոշոր թռչունը՝ ըստ հասակի։ Այս ցուցանիշով ավստրալիական էմուն զիջում է միայն իր ցեղակից աֆրիկյան ջայլամին։
Էմու ջայլամը Ավստրալիա մայրցամաքի էնդեմիկ կենդանատեսակ է (ազատության մեջ ապրում է միայն Ավստրալիայում և ժամանակի ընթացքում հարմարվել է Ավստրալիայի կենսապայմաններին)։ Բացի այդ, էմուն համարվում է նաև «Ավստրալիայի ամենամեծ հայրենի թռչունը» և էմուների ցեղի միակ պահպանված տեսակը։
Էմու ջայլամների բնակության արեալը տարածվում է գրեթե ամբողջ Ավստրալիայով։ Մինչ եվրոպացիների ներխուժումը Ավստրալիա էմու ջայլամների երկու տեսակները՝ թասմանյան էմուն և սև էմուն, տարածված էին ամբողջ Թասմանիայով ։ Եվրոպացիների Ավստրալիա արշավանքից հետո այս տեսակները ոչնչացան։
Արդեն 1788 թվականին Բնության պահպանության միջազգային միությունը այս կենդանիներին գնահատեց որպես խոցելի տեսակ։
Էմուների փափուկ փետուրներով, շագանակագույն, չթռչող թռչուններ են՝ երկար վզով և ոտքերով։ Էմուները հասնում են մինչև 1,9 մետրի։ Էմուները կարող են անցնել երկար ճանապարհներ, իսկ անհրաժեշտության դեպքում սահմանել մինչև 50 կմ/ժ արագություն։
Էմուների համար անասնակեր են ծառայում մի շարք բուսատեսակներ և բազմատեսակ միջատներ։ Էմուները նաև կարող են առանց սննդի դիմանալ մոտ մեկ շաբաթ։ Էմուները կարող են ջուր խմել ոչ հաճախակի, սակայն հնարավորության դեպում ընդունում են բավականին մեծ քանակությամբ ջուր։
Բազմացումը տեղի է ունենում մայիս-հունիս ամիսներին։ Այս ամիսներին էգերի շրջանում կռիվը արուի համար դառնում է տարածված երևույթ։ Էգերը կարող են բեղմնավորվել և սեզոնի ընթացքում ձվադրել մի քանի անգամ։ Արուն թխսում է։ Այս գործընթացների ընթացքում էգերը թերի են սնվում և կորցնում են զգալի քանակությամբ քաշ։
Էմուն կարևոր նշանակություն ունի Ավստրալիայի մշակույթում։ Այն ոչ միայն պատկերված է Ավստրալիայի զինանշանի վրա, այլ նաև նրա պատկերով հատվում են մետաղադրամներ։ Թռչունները առանձնահատուկ դեր ունեն նաև ավստրալիական դիցաբանության մեջ։
Հայտնաբերման պատմություն
Էմու ջայլամները առաջին թռչուններից էին, որոնց տեսան եվրոպացիները Ավստրալիայում, երբ եվրոպացի նվաճողները 1696 թվականին գրավեցին Ավստրալիայի արևմտյան ափերը։
Հոլանդացի կապիտան Վիլհեմ դե Վլամինգի ղեկավարած արշավախումբը, ով Ավստրալիայում փնտրում էր մի նավ, որով երկու տարի առաջ Ավստրալիա էին մեկնել հոլանդական մեկ այլ արշավախումբ և անհետացել երկու տարով ։ Թռչունները մեծ քանակությամբ տարածված էին Ավստրալիայում 1788 թվականին, երբ այստեղ բնակության նպատակով հաստատվեցին առաջին եվրոպացիները։
Թռչունների մասին առաջին հիշատակումը տվել է հոլանդացի ճանապարհորդ Արթուրթ Ֆիլիպը, իր «Նոր Հոլանդիա կտրագոտի» աշխատության մեջ։ Այդ գիրքը տպագրվել է 1789 թվականին ։
Այս տեսակի ջայլամներին իր անվանումը տվել է բրիտանացի կենդանաբան Ջոն Լետեմը 1790 թվականին։ Նա այդպես անվանեց Ավստրալիայի Սիդնեյ քաղաքում ապրող երկարավիզ թռչուններին*: Ջոնը համագործակցում էր կենդանիների նախկին ուսումնասիրող Արթուր Ֆիլիպի հետ։ Բացի էմու ջայլամի մասին տեղեկություններից, Ջոնը Արթուրին տրամադրել է նաև տարբեր նկարագրություններ և անվանումներ ավստրալիական զանազան այլ թռչունների վերաբերյալ։
Տեսակի լատիներեն անվանումը՝ Dromaius novaehollandiae, կազմված է երկու հիմնական արմատներից։ Dromaius բառը թարգմանաբար նշանակում է «ավազակ», իսկ novaehollandiae Նոր Հոլանդիա անվան լատիներեն ձևն է ։ Լատիներեն անվանումը թարգմանվում է որպես «նորհոլանդական ավազակ» ։
Ջոնի տված նկարագրությունների հիման վրա էմու ջայլամի մասին տեղեկություններ է ներկայացրել նաև ֆրանսիացի օրնիտոլոգ Լուի Ժամ Պիեռ Վիեիլոտը։ Իր աշխատությունում ֆրանսիացի կենդանաբանը օգտագործել է միաժամանակ առանձնյակի երկու անվանումները՝ Dromiceius, իսկ ավելի ուշ նաև Dromaius :
Ջայլամի միջազգային անվանումը՝ «էմու», ենթադրվում է, որ ունի արաբական ծագում, և արաբերենից թարգմանաբար նշանակում է «մեծ թռչուն»։ Ավելի ուշ պորտուգալացիները էմու են անվանել Ավստրալիայում և Նոր Գվինեայում ապրող խոշոր թռչուններին՝ ջայլամներին և կռունկներին ։
Դասակարգում
Երկար ժամանակ էմուն իր ամենամոտ ազգականների՝ կազուարների հետ դասակարգվում էր անողնուցավոր թռչունների ջայլամների ընտանիքի նույն խմբում ։ Այնուամենայնիվ, 2014 թվականին Միտչելի և այլոց կողմից առաջարկվում է նոր դասակարգում, որ հիմնված է միտոքոնդրիալ ԴՆԹ-ի անալիզի վրա։ Կազուարները բաժանվում են երկու խմբի՝ կազուարանմաններ, որ ընդգրկում է միայն կազուարների ընտանիքը, և էմուներ, որ համարվում են առանձին ընտանիք ։
Հայտնի են ժամանակակից Ավստրալիայում ապրող երկու տարբեր էմուների տեսակներ, ինչպես նաև ևս մեկ տեսակ, որը անհետացել է եվրոպական նվաճողների Ավստրալիա ժամանելուց հետո ։ Կան նաև էմուների մեկուսացված կղզիային ենթատեսակներ՝ կենգուրու կղզու էմու  և թագավորական կղզու էմու  տեսակներ, որոնք ևս ոչնչացել են, սակայն ժամանակին բնակվել են համապատասխանաբար Կենգուրու և Թագավոր կղզիներում։ Այս կղզիային տեսակները ևս ոչնչացվել են եվրոպացի նվաճողների կողմից, քանի որ կենդանիները խոչընդոտում էին Ավստրալիայում արդյունաբերական ձեռնարկությունների կառուցմանը։
Էմու ջայլամի մեկ այլ ենթատեսակ է նաև թասմանյան էմուն : Դեռևս 1865 թվականից այս կենդանին ուներ ոչնչացած թռչնի կարգավիճակ։
Ըստ 2009 թվականի տվյալների, ամբողջ Ավստրալիայում ապրում է 630,000-725,000 գլուխ էմու։ Դրանց հիմնական մասը կենտրոնացված են Հարավային Ավստրալիայի Թասմանիա և Կենգուրու կղզիներում։
Ի հակադրություն սրա, 2013 թվականին հրատարակված Handbook of the Birds of the World կենդանաբանական ձեռնարկը պնդում էր, որ էմուների ենթատեսակները երկուսն են ։ Սակայն ԴՆԹ հետազոտությունները ցույց են տվել, որ արքայական կղզու էմուն ևս համարվում է էմուի ենթատեսակ։
Ծանոթագրություններ
Կատեգորիա:Ջայլամներ
Just Dance
Երգն ստացել է դրական արձագանքներ երաժշտական քննադատների կողմից, ովքեր այն բնութագրել են որպես սինթի-փոփ ժանրի երգ՝ ակումբային հիմնի տարրերով։ Ստեղծագործությունն ունեցել է առևտրական հաջողություններ՝ զբաղեցնելով առաջին հորիզոնականը ԱՄՆ-ում, Ավստրալիայում, Կանադայում, Իռլանդիայում, Նիդեռլանդներում և Մեծ Բրիտանիայում, նաև ընդգրկվել է տարբեր երկրների լավագույն սինգլների շարքում։ Հինգ ամիս Billboard Hot 100 հիթ-շքերթում գտնվելուց հետո «Just Dance»-ը դարձել է «անսպասելի հիթ» և բարձրացել է հիթ-շքերթի առաջին հորիզոնական 2009 թվականի հունվարին, թեև թողարկվել էր դեռ 2008 թվականի ապրիլին։
Ստեղծագործության ստեղծումը
«Just Dance» երգը գրել են Գագան և Էյկոնը RedOne-ի հետ, որը նաև եղել է երգի պրոդյուսերներից։ «Heat magazine» ամսագրին տված հարցազրույցում Գագան ասել է. «Ես ունեի սարսափելի խումհար։ Ես գրել եմ երգը 10 րոպեի ընթացքում RedOne-ի հետ միաժամանակ։ Եվ ես առաջին անգամ եղա Հոլիվուդյան ձայնագրման ստուդիայում։ Շատ մեծ սենյակում հսկայական սյուներով» ։ Գագան «Just Dance»-ը գրել է 2008 թվականի հունվարին։ Նրա խոսքերով՝ դա «ծանր աշխատանք է և շատերը սկզբում չեն հավատացել դրան» ։ «Contactmusic.com»-ին տված հարցազրույցի ժամանակ Գագան ասել է, որ «Just Dance»-ը ուրախ ձայնագրություն է և այն գնահատվում է մարդկանց կողմից, որոնք անցնում են կյանքի տարբեր դժվարությունների միջով, ինչպիսիք են աշխատանքը, տունը կորցնելը և այլն ։ Հետագայում՝ «Artistdirect.com»-ին հետ հարցազրույցի ժամանակ, Գագան բացատրել է, որ «Just Dance» երգում ինքը ցանկացել է ստեղծել հրաշալի ձայնագրություն։ Երբ նրան հարցրել են երգի՝ այդքան հանրահայտ դառնալու պատճառների մասին, նա ասել է. «Յուրաքանչյուր մարդ փնտրում է երգ, որը իսկապես պատասխանում է այն ուրախություններին, որոնք պահվում են մեր հոգիներում և սրտերում, և որոնց տակ հնարավոր է լավ ժամանակ անց կացնել։ Այդ երգը ուղղակի դրա մասին է։ Դա զգացվում է, և երբ դու լսում ես այդ երգը, այն ստիպում է քեզ լավ զգալ։ Ոչ ավելին։ Ես չեմ մտածում, որ պետք են ինչ-որ տիեզերական հետազոտություններ, երբ գործը վերաբերում է սրտին։ Ես մտածում եմ, որ այդ երգը ուղղակի հոգեհարազատ է» ։
Երաժշտություն և տեքստ
Երգի տեքստն սկսում է հետևյալ կերպ. «Ի՞նչ է տեղի ունենում պարահրապարակում։ Ես սիրում եմ այդ երգը, փոքրիկ, բայց ես էլ չեմ կարող կենտրոնացնել իմ հայացքը» ։ Տեքստն ամբողջությամբ խոսում է այն մասին, թե ինչ է նշանակում ինտոքսիկացիայի ենթարկվել խնջույքի ժամանակ ։ Երգի սկզբում «A RedOne» խոսքի արտասանությունը հաճախ շփոթում են «red wine»-ի հետ (Կարմիր գինի), բայց իրականում Գագան ներկայացնում է իր պրոդյուսեր RedOne-ին ։
Քննադատություն
Երգը հիմնականում ստացել է դրական արձագանքներ։ Մեթյու Չիզլինգը Allmusic-ից բնութագրել է երգը որպես «գալակտիկական» և համեմատել է այն «The Fame» ալբոմի «Money Honey» երգի հետ ։ Ալեքս Պետրիդիսը «The Guardian»-ից երգն անվանել է «գրավիչ և կպչուն պատմվածք թեթև թմրանյութերի ընդունման մասին, որի մեջ խառնված են քայլերգի, էլեկտրոնիկ և R&B երաժշտության տարրեր, որը ունի անբացատրելի նմանություն Նելլի Ֆուրտադոյի „Maneater“ երգի հետ» ։ Բեն Նորմանը «About.com»-ից ասել է, որ երգը «բացում է ալբոմը որպես մարտիկ-վալկիրիա […] հանդիսավոր գնալով բանակի առջևում։ Եթե դուք չգիտեք այդ երգը, օգտագործեք ձեր բրաուզերը։ Ես ժամանակ չեմ ծախսի բացատրելու համար, թե ինչպես է հնչում այդ երգը»։ Սակայն նա նաև ավելացրել է, որ երգը չի հանդիսանում նորարարական և համեմատել է այն այլ արտիստների կատարումների հետ, ինչպիսիք են Ռիհաննան, Քրիս Բրաունը, Pussycat Dolls-ը ։ «About.com»-ից Բիլլ Լեմբը երգն անվանել է հեղինակային, բայց բավականաչափ աչք ծակող Գագայի համար, որպեսզի այն նկատվի մեյնսթրիթում։ Նա նաև ավելացրել է, որ «Just Dance»-ը շատ հզոր ստեղծագործություն է, և այն ցույց է տալիս Գագայի տպավորիչ ձայնը, բայց վերջնական արդյունքում այն միայն լավ պարային փոփ-երաժշտություն է։ Նա նաև նշել է Կոլբի Օ’Դոնիսի լավ վոկալը ։ «PopMatters.com»-ից Էվան Սոուդեյն ասել է, որ «Just Dance»-ը աչք ծակող սինգլ է և հրաշալի ինդիկատոր՝ պարզելու, թե ինչի մասին է ամբողջ ալբոմը ։ «MusicOMH.com»-ից Բեն Հոգվուդը գովել է երգը՝ ասելով, թե «դուք չեք գտնի երեկույթին ձոնված ավելի տպավորիչ երգ, քան „Just Dance“-ը՝ մշակված մի ադամանդ, որը տիրում է ձեր մտքին հաջորդ մի քանի շաբաթների ընթացքում» ։ Ֆրիդոմ Լու Լասը Վաշինգտոն Փոստից երգի մասին ասել է, թե այն «լցված է անիմաստ օդային սինթի-փոփով, որը համապատասխանում է ցածրաստիճան պարային տրամադրությանը՝ համակցված Գագայի սառը, համարյա ազատ վոկալի հետ, որը գովերգում է պարային ուրախությունը» ։ Լինն Սեկսբերգը «The Ottawa Citizen»-ից, բնութագրելով Գագայի «The Fame Ball Tour» համերգային շրջագայությունը, երգն անվանել է հրաշալի ակումբային հիմն, որը կարելի է կատարել երգչախմբով ։ «Afisha.uz»-ից Դամիր Սագդիևը անվանել է երգը «կենդանի և էներգետիկ ակումբային թրեք»՝ ընդգծելով պրոդյուսեր RedOne-ի լավ աշխատանքը ։
Ծանոթագրություններ
Կատեգորիա:Լեդի Գագայի սինգլներ Կատեգորիա:Billboard Hot 100 գլխավորած սինգլներ Կատեգորիա:Irish Singles Chart գլխավորած սինգլներ Կատեգորիա:UK Singles Chart գլխավորած սինգլներ
Ծիլի-ծով
«Ծիլի-ծով․ գիրք հմայության», Կարեն Անտաշյանի բանաստեղծական երրորդ ժողովածուն, որը լույս է տեսել 2013 թվականին «Անտարես» հրատարակչությունում։ Խմբագիր՝ Հասմիկ Հակոբյան, լուսանկարը և շապիկը՝ Նարե Ղուկասյանի։ 136 էջ։ Գիրքը 2014 թվականի փետրվարին եղել է «Արմենպրես» լրատվական գործակալության «Երևանյան բեսթսելեր» նախագծի առաջին հորիզոնականում ։
Ծանոթագրություններ
Կատեգորիա:2013 գրքեր Կատեգորիա:Բանաստեղծական ժողովածուներ
Քեթո և Կոտե (ֆիլմ)
Քեթո և Կոտե (ქეთო და კოტე), 1948 թվականին Թբիլիսիի կինոստուդիայում Ավքսենտի Ցագարելի «Խանումա» պիեսի հիման վրա նկարահանված գեղարվեստական կատակերգական ֆիլմ։
Սյուժե
Թիֆլիսցի հարուստ վաճառականը փորձում է բարեկամանալ ազնվականի հետ, որպեսզի ինքն էլ ձեռք բերի ազնվականի տիտղոս։ Այդ նպատակով նա պատրաստվում է իր դստերը՝ գեղեցկուհի Քեթոյին, կնության տալ ծեր, սնանկացած իշխանին՝ Լևան Պալավանդիշվիլիին։ Սակայն աղջիկը սիրահարված է երիտասարդ բանաստեղծ Կոտեին, որը որպես ուսուցիչ այցելում է նրան։ Իրենց ընկերների ու միջնորդ Խանումայի օգնությամբ սիրահարներին հաջողվում է խորամանկությամբ խաբել Քեթոյի հորն ու իշխանին։
Արտաքին հղումներ
Կատեգորիա:Վրացական ֆիլմեր Կատեգորիա:1948 ֆիլմեր Կատեգորիա:Խորհրդային ֆիլմեր Կատեգորիա:Գրական ստեղծագործությունների էկրանավորումներ Կատեգորիա:«Վրացֆիլմ» ստուդիայի ֆիլմեր Կատեգորիա:Վրացերեն ֆիլմեր Կատեգորիա:Ռուսերեն ֆիլմեր Կատեգորիա:Խորհրդային սև-սպիտակ ֆիլմեր Կատեգորիա:Խորհրդային կինոկատակերգություններ
Դրեյկ Դորեմուս
Դրեյկ Դորեմուս, ամերիկացի ռեժիսոր և սցենարիստ է, ճանաչված հատկապես «Խենթի պես» (2011) ֆիլմի համար, որը հաղթել է Grand Jury Prize-ը 2011 թվականի Sundance կինոֆեստիվալում։ Դորեմուսը սովորել է ռեժիսյուրա Ամերիկյան կինոինստիտուտում, դարձել է ամենաերիտասարդ տղամարդը, ով ընդունվել է նույն համալսարանի կոնսերվատորիան։
Նա երկու կիսամյակ ուսուցանել է Օրանժի արվեստների դպրոցում։
Նրա «Խենթի պես» ֆիլմը բնորոշվել է իբրև ներշնչանք սեփական կյանքի փորձից։ 2013 թվականի հունիսին նրա նոր ֆիլմով՝ «Շնչի՛ր»-ով, բացվել է Էդինբուրգի միջազգային կինոփառատոնը։
Դորեմուսի հաջորդ ֆիլմի՝ «Հավասարներ»-ի սցենարը գրված է Նեյթն Փարկերի կողմից։ Ֆիլմի դերակատարներն են Քրիստեն Ստյուարտը, Նիքոլաս Հոուլտը, Գայ Պիրսը և Ջեքի Վիվրը։
Կորբարա (Իտալիա)
Կորբարա (Corbara), կոմունա Իտալիայում։ Գտնվում է Կամպանիա մարզում՝ Սալեռնո գավառում ։ Բնակչությունը կազմում է 2534 մարդ, բնակչության խտությունը կազմում է 370,3 մարդ/կմ²։ Զբաղեցնում է 6,66 կմ² մակերես։ Փոստային ինդեքս՝ 84010, հեռախոսային կոդ՝ 081։
Դրեյկ Դորեմուս
Արտաքին հղումներ
Կատեգորիա:Ամերիկացի ռեժիսորներ Կատեգորիա:Ամերիկացի սցենարիստներ
Կորբարա (Իտալիա)
Արտաքին հղումներ
Կատեգորիա:Իտալիայի բնակավայրեր
Հոսքային գիծ
Հոսքային գիծ, մշակող մեքենաների կամ աշխատատեղերի համախումբ, որոնք դասավորված են դետալների պատրաստման կամ շինվածքների հավաքման տեխնոլոգիական պրոցեսի ընթացքին համապատասխան։ Հոսքային գծի յուրաքանչյուր մեքենայի կամ աշխատատեղի համար նախատեսվում է մեկ կամ մի քանի գործողություն։ Մետաղամշակման արտադրամասերում հոսքային գիծ մշակող հաստոցների (մեքենաների) մեկ (կամ երկու) շարք է, որոնք իրար հետ կապված են դետալը մեկ գործողությունից մյուսը փոխանցող տրանսպորտային միջոցներով։ Հավաքման տեղամասերում Հոսքային գծի սարքավորումով, հարմարանքներով, գործիքներով, տրանսպորտային միջոցներով հագեցած աշխատատեղերի շարք է՝ հավաքվող շինվածքը (մեքենան) մի դիրքից մյուսը փոխադրելու և շինվածքի հավաքման ժամանակ դետալներով և հանգույցներով անընդմեջ ապահովելու համար։ Հոսքային գծերի բազայի վրա ստեղծված են ավտոմատ գծեր՝ դրանք դետալների բեռնման ու բեռնաթափման մեխանիզմներով, միջհաստոցային տրանսպորտով, կառավարման համակարգով սարքավորելու միջոցով։ Հոսքային գծերը լինում են. անհատական՝ մեկ դետալի մշակման համար, զույգ՝ միաժամանակ երկու դետալի, և խմբային՝ միաժամանակ մի քանի դետալների մշակման կամ որոշակի հաջորդականությամբ նրանց պատրաստման համար։ խոշոր օբյեկտների հոսքային հավաքման դեպքում առանձին հանգույցներն ու դետալները մատուցվում են սահմանված հաջորդականությամբ, իսկ մոնտաժը կատարում են մասնագիտացված խմբերը։
Կատեգորիա:Մետաղամշակում
Բելլի լաբորատորիա
Bell Laboratories (հայտնի է որպես Bell Labs, նախկինում անվանվել է` AT&T Bell Laboratories, Bell Telephone Laboratories)` նախկին ամերիկյան, իսկ այժմ ֆրանս-ամերիկյան կորպորացիա, հեռահաղորդակցության, էլեկտրոնիկայի և համակարգչային համակարգերի գիտահետազոտական կենտրոն։ Շտաբ-բնակարանը գտնվում է Մյուրեյ Հիլ քաղաքում (Նյու Ջերսի, ԱՄՆ)։
Ընկերության պատմություն
1996 թվականի սեպտեմբերի 30-ից AT&T առանձնացավ Lucent Technologies, որտեղ ներառված էր Bell Labs և Western Electric։ 2002 թվականին Bell Labs-ից ֆիզիկոս Յան Հենդրիկ Շոնը հեռացվել է խարդախության պատճառով։ Դա առաջին նմանատիպ փաստն էր ընկերության պատմության մեջ  ։
2003 թվականին Մյուրեյ Հիլը հիմնադրել է նանոտեխնոլոգիայի լաբորատորիա Նյու Ջերսիում։
Հետազոտողները աշխատում են Բելլի լաբորատորիայում զարգացնել ռադիո աստղագիտությունը, տրանզիստորները, լազերային, the charge-coupled device (CCD), տեղեկատվական տեսությունը, Unix օպերացիոն համակարգը, 9 նախագիծ , դժոխք, և ծրագրավորման լեզուներից C++, C։
Սկզբնական անվանում
1880 թվականին Ֆրանսիայի կառավարությունը Ալեքսանդր Գրահամ Բելլին պարգևատրել է Volta մրցանակով 50,000 ֆրանկ է, մոտավորապես 10,000 դոլար (այժմ՝ 260,000 դոլար) հեռախոսի հայտնագործման համար։
Մեն Յան
Ծանոթագրություններ
Կատեգորիա:Չինացի ֆուտբոլիստներ Կատեգորիա:Ֆուտբոլի հարձակվողներ
Հոսանք (թերթ)
«Հոսանք», տնտեսական, քաղաքական, հասարակական և գրական օրաթերթ։ Հայ մենշևիկների հրատարակություն։ Լույս Է տեսել 1906-1907 թվականներին, Թիֆլիսում։ Փաստացի խմբագիրներ՝ Ա. Զուրաբյան, Արամայիս Երզնկյան։ Լուսաբանել է հայկական մենշևիզմի, ինչպես նաև ս-դ. բանվորական հայկական կազմակերպության (սպեցիֆիկներ) գործունեությունը, Պետական դումայի ընտրությունների ընթացքը, տպագրել նյութեր Անդրկովկասի, Ռուսաստանի և արտասահմանյան երկրների քաղաքական, տնտեսական, մշակութային կյանքի վերաբերյալ։
Թարգմանաբար ներկայացրել է Գեորգի Պլեխանովի, Պոլ Լաֆարգի, Ավգուստ Բեբելի տեսական որոշ աշխատություններն ու նամակները։
Կատեգորիա:Վրաստանի հայկական օրաթերթեր Կատեգորիա:Հայկական տնտեսական պարբերականներ Կատեգորիա:Հայկական քաղաքական պարբերականներ Կատեգորիա:Հայկական հասարակական պարբերականներ Կատեգորիա:Հայկական գրական պարբերականներ Կատեգորիա:Հայկական մշակութային պարբերականներ Կատեգորիա:Պարբերականներ այբբենական կարգով
Don’t Forget
Don’t Forget, ամերիկացի երգչուհի Դեմի Լովատոյի առաջին ստուդիական ալբոմը։ Այն թողարկվել է 2008 թվականի սեպտեմբերի 23-ին ԱՄՆ-ում, Hollywood Records լոյբլով, Billboard 200 չարթում զբաղեցրել 2-րդ տեղը։ 2009 թվականի ապրիլին ալբոմը թողարկվեց Մեծ Բրիտանիայում, Fascination Records լեյբլով։
Սինգլեր
«Get Back»
Ալբոմի գլխավոր երգը՝ «Get Back», թողարկված 2012 թվականի օգոստոսի 12-ին։ Billboard Hot 100 չարթում զբաղեցրել է 43-րդ տեղը։ Երգը գրել են Դեմի Լովատոն և Ջոնաս եղբայրները։ Նիք Ջոնաս և Ջո Ջոնաս՝ բեք վոկալ։
«La La Land»
Երկրորդ սինգը ԱՄՆ-ում և առաջինը Մեծ Բրիտանիայում, թողարկված 2008 թվականի սեպտեմբերի 19-ին։ Երգը թողարկվել է Sonny with a Chance շոուի համար։
«Don’t Forget»
Երրորդ սինգլը։ Թողարկվելուց հետո, Billboard Hot 100 չարթում զբաղեցրել է 41-րդ տեղը։ «Don’t Forget»-ի հաջողված երգերից մեկը։
Վաճառք և չարթեր
Թողարկման առաջին շաբաթվա ընթացքում, ԱՄՆ-ում ալբոմը վաճառվել է 89000 օրինակով, Billboard 200 չարթում ալբոմը զբաղեցրել է 2-րդ տեղը։ 2010 թվականի դեկտեմբեր մասվա տվյալներով ալբոմն ԱՄՆ-ում վաճառվել էր ավելի քան 500000 օրինակով ։
Ծանոթագրություններ
Կատեգորիա:Դեմի Լովատոյի ալբոմներ
Աստի (գավառ)
Աստի (Provincia di Asti), գավառ Իտալիայում, գտնվում է Պիեմոնտ մարզում ։ Տարածքը կազմում է 1493 կմ², բնակչությունը կազմում է 217067 մարդ (ըստ 2016 թվականի)։ Գավառն ունի 118 կոմունա, վարչական կենտրոնն է Աստին։
Վարչական բաժանում
Գավառը բաղկացած է 118 կոմունայից։
Ծանոթագրություններ
Կատեգորիա:Իտալիայի գավառներ
Դմիտրի Անդրեյկին
Դմիտրի Վլադիմիրովիչ Անդրեյկին (Дми́трий Влади́мирович Андре́йкин, ), ռուս շախմատիստ, գրոսմայստեր (2007)։ Ռուսաստանի կրկնակի չեմպիոն (2012, 2018) ։
Ռուսաստանի մինչև 14 տարեկանների (2001), ինչպես նաև մինչև 20 տարեկանների չեմպիոն (2009 և 2010)։ Միջազգային մրցաշարերի բազմակի մրցանակակիր, պատանիների աշխարհի չեմպիոն (2010)։
2014 թ․ ՖԻԴԵ-ի Գրան Պրի մրցաշարի Տաշքենդի փուլի հաղթող  ։
2014 թ․ դեկտեմբեր ամսի դրությամբ ըստ ՖԻԴԵ-ի վարկանիշային աղյուսակի աշխարհի 19-րդ շախմատիստն էր ։
Աշխարհի չեմպիոն Մագնուս Կառլսենը հարցազրույցում նշել է, որ Ադրեյկինին համարում է իր ամենավտանգավոր մրցակիցներից մեկը ։
Արտաքին հղումներ
Կատեգորիա:Ռուս շախմատիստներ
Մուցո
Մուցո (მუცო), գյուղ Վրաստանում։ Գտնվում է Մցխեթ-Մթիանեթ մարզի Դուշեթի շրջանում ։
Դիրք
Գտնվում է ծովի մակարդակից 1880 մետր բարձրության վրա, Անդեկիցկալի գետի աջ ափին։ Շրջկենտրոն Դուշեթից հեռու է 121 կմ։
Աշխարհագրություն
Մուցո գյուղը ավելի քան մեկ դար առաջ գրեթե ամբողջովին դատարկվել է։ Այն եղել է բնակատեղի` մոտավորապես 30 միջնադարյան բնակելի միավորներով, որոնք հորիզոնական դիրքով դասավորված են եղել Մուցո-Արդոթիի կիրճի վերևում։ Այնտեղ կան չորս աշտարակներ և մի քանի կառույցների ու շինությունների փլատակներ։ Դժվար չէ պատկերացնել, որ գյուղը զբոսաշրջիկների և լեռնագնացների համար դեռևս մնում է որպես յուրահատուկ ճարտարապետություն ունեցող աչքի ընկնող վայր։ Չնայած որ Մուցոն պատմական Վրաստանի ամենից շատ վնասված ճարտարապետական կառույցներով վայրն է, այնուամենայնիվ վերականգնողական ծրագրերը այնտեղ սկսել են զարգանալ 2004 թվականից։
Լեգենդ
Լեգենդ կա այն մասին, որ գյուղացիները երկրպագել են Արխանգելի Բրոլիսքալո սրբապատկերին։ Նրանք հռչակված են եղել որպես խիզախ կռվողներ և որսորդներ և իրենց համարել են սրբի դրոշի բանակի մշտական անդամներ և սրբապատկերին նվիրաբերված առասպելական գանձարանի պաշտպաններ։ Լեգենդն ասում է, որ գանձարանը դեռ պահված է Մուցոյի բարձր լեռներում և սպասում է ընտրյալին, որը գալու է։ Ըստ լեգենդի՝ Մուցոն հիմնադրել Շեթեկաուրիս ընտանիքը, և Մուցոյի պատմությունը սկսվում է այդ ընտանիքի պատմության հետ միասին ։
Ծանոթագրություններ
Կատեգորիա:Վրաստանի գյուղեր Կատեգորիա:Դուշեթի շրջան
Արմեն Տիգրանյանի անվան երաժշտական դպրոց
Արմեն Տիգրանյանի անվան երաժշտական դպրոց, կրթադաստիարակչական ուսումնական հաստատություն Երևանի Շենգավիթ վարչական համայնքում։
Պատմություն
1949 թվականին Երևանի Շենգավիթ համայնքում բացվել է Սայաթ-Նովայի անվան երաժշտական դպրոցի մասնաճյուղ, որը 1950 թվականին վերափոխվել է ինքնուրույն դպրոցի և վերանվանվել է հայ մեծ երաժիշտ Արմեն Տիգրանյանի անունով։ Տնօրենն է եղել Բաբկեն Սարգսյանը։ 1971 թվականին սկսվել է դպրոցի նոր շենքի շինարարությունը, որն ավարտվել է 1975 թվականին, տնօրեն Ֆելիքս Հակոբյանի օրոք։ Բացվել են նոր բաժիններ, ավելացել է աշակերտների թիվը։
1990-ական թվականներին ուսուցչական անձնակազմի ուժերով և Սարգիս Ալաջաջյանի ղեկավարությամբ դպրոցում ստեղծվել է կամերային նվագախումբ։ 1997-2001 թթ. դպրոցը գլխավորել է Ֆլորա Մարտիրոսյանը, ում օրոք վերանորոգվել է դպրոցի մեծ դահլիճը, կատարվել են նպաստավոր փոփոխություններ էլեկտրաէներգիայի համակարգում ջեռուցում ունենալու համար։
2001 թվականին տնօրեն է նշանակվել Սվետլանա Մուրադյանը։ Դպրոցում ստեղծվել է ուսուցիչների երգչախումբ՝ Հենրի Մանգասարյանի ղեկավարությամբ ։
Դպրոցի շենքի ճակատը զարդարում է «Երաժշտություն» բարձրաքանդակը (կոփածո պղինձ, 1980, 10 x 5 մ, քանդակագործ՝ Արարատ Հովսեփյան, համահեղինակ՝ Գրիգոր Գևորգյան)։
Բաժիններ
Երաժշտական դպրոցում գործում են հետևյալ բաժինները՝
Ծանոթագրություններ
Կատեգորիա:Երևանի դպրոցներ Կատեգորիա:Երաժշտական դպրոցներ
Պոնտեկանյանո Ֆայանո
Պոնտեկանիանո Ֆաիանո (Pontecagnano Faiano), քաղաք Իտալիայում։ Գտնվում է Կամպանիա մարզում՝ Սալեռնո գավառում ։ Բնակչությունը կազմում է 22638 մարդ, բնակչության խտությունը կազմում է 629 մարդ/կմ²։ Զբաղեցնում է 36 կմ² մակերես։ Փոստային ինդեքս՝ 84098, հեռախոսային կոդ՝ 089։
Ծանոթագրություններ
Կատեգորիա:Իտալիայի բնակավայրեր
Խրոնիկական ագրեսիվ հեպատիտ
Խրոնիկական ագրեսիվ հեպատիտի առաջացման հիմնական պատճառը Բոտկինի հիվանդությունն է։ Խրոնիկական ագրեսիվ հեպատիտը կարող է առաջանալ այս հիվանդությունից անմիջապես հետո կամ տարիներ անց։ Խրոնիկական ագրեսիվ հեպատիտ կարող է առաջանալ նաև արտադրական կամ կենցաղային թունավորումներից, նախօրոք ընդունած որոշ դեղամիջոցներից հետո և այլ պատճառ։
Կլինիկան
Խրոնիկական ագրեսիվ հեպատիտը բնորոշվում է արտահայտությունների բազմազանությամբ։ Դրանք կարելի է խմբավորել ըստ 3 հիմնական համախտանիշների`
Ըստ կլինիկական յուրահատկությունների ընդունվում է խրոնիկական ագրեսիվ հեպատիտի 2 տարբերակ`
Լյարդային ախտանիշներով զարգացող ագրեսիվ հեպատիտ
Լյարդային ախտանիշների գերակշռությամբ ընթացող խրոնիկական ագրեսիվ հեպատիտին բնորոշ է` Սրացման շրջանում միանում է նաև բարձր ջերմությունը և դեղնուկը։ Ոչ հազվադեպ նկատվում է նաև դիսպեպտիկ համախտանիշը`
«Փոքր» լյարդային անբավարարության համախտանիշը արտահայտվում է` Հիվանդության սրացումների ժամանակ հանդես են գալիս նաև «անոթային աստղիկներ», «լյարդային ափեր» և այլն։
Կլինիկան
Հիվանդության բոլոր ձևերի ժամանակ և հատկապես սրացման շրջանում, լյարդը մեծանում է, շոշափվում է կողաղեղից 5-7 սամտիմետր ցած, չափավոր պնդանում է, դառնում է սուր եզրերով և ցավոտ։ Փայծաղը մեծանում է հազվադեպ։ Արյան շիճուկում ավելանում է բիլիռուբինի, խոլեստերինի, հիմնային ֆոսֆատազայի, լակտատդեհիդրոգենազայի 5-րդ ֆրակցիայի ակտիվությունը չափավոր բարձր է, թիմոլային փորձի տվյալները քիչ բարձր են, սուլեմայինըէ ցածր։ Խիստ խանգարվում է լյարդի արտազատող ֆունկցիան։ Հիվանդության հանդարտման շրջանում, առանձին դեպքերում լյարդի ֆունկցիոնալ հետազոտությունների տվյալները բարելավվում են, ֆերմենտների ակտիվությունը թուլանում է, բայց այնուամենայնիվ մնում է նորմայից շեղված։
Ըստ ընթացքի տարբերում են խրոնիկական ագրեսիվ հեպատիտի սրացումների և հանդարտումների հաջորդումներով և անընդմեջ կրկնվող ձևերը։
Արտալյարդային երևույթներով զարգացող ագրեսիվ հեպատիտ
Արտալյարդային երևույթների գերակշռությամբ ընթանում է լյուպոիդ հեպատիտը։ Սա լյարդի ծանր, արագորեն զարգացող հիվանդություն է, որն ուղեկցվում է իմունաբանական զգալի տեղաշարժերով, լյարդային անբավարարության և արտալյարդային այլ արտահայտություններով։ Հիվանդանում են հիմնականում կանայք, 20-30 տարեկան հասակում, երբեմն կլիմաքսի շրջանում (դաշտանադադար)։ Այս հիվանդության դեպքում լյարդի բջիջների ախտահարումը տեղի է ունենում հեպատիտի վիրուսի առաջացրա իմունաբանական տեղաշարժի արդունքում։ Հյուսվածաբանական լյուպոիդ հեպատիտի սկզբնական շրջանը նման է վիրուսային ծանր հեպատիտին, հեպատոցիտները նեկրոզվում են, խանգարվում է լյարդի բլթային կառուցվածքը և զարգանում է հետնեկրոտիկ ցիռոզի նման պատկեր։
Կլինիկան
Հիվանդության սկիզբը հաճախ բուռն է լինում, ինչպես վիրուսային հեպատիտի ժամանակ, սակայն կարող է նաև սկսվել առանց սկզբնական սուր երևույթների` թուլությանժմբ, ախորժակի բացակայությամբ, որոնց հետագայում միանում է դեղնությունը։ Դիտվում է տենդ, որովայնի ցավեր, հոդացավեր, մաշկի քոր, բազմաձև ցան, լյարդի և փայծաղի մեծացում, ավշահանգույցների ախտահարում, «լյարդային ափեր», «անոթային աստղիկներ», դռներակային ցանցում ճնշման բարձրացում, տղամարդկանց մոտ կնաստինքություն (գինեկոմաստիա)։
Բուժումը
Խորհուրդ է տրվում կազմակերպել ֆիզիկական և հոգեկան հանգիստ, սրացումների ժամանակ` անկողնային ռեժիմ։ Արգելվում է լյարդի պարենխիմայի վրա ազդող դեղորայքի օգտագործումը։ Նշանակվում են լյարդի բջիջների նյութափոխանակությունը լավացնող միջոցներ։ Ուշ շրջաններում, դռներակային ցանցում ճնշման բարձրացման և ասցիտի զարգացման ժամանակ դրան ավելացվում է ցիռոզների դեպքում նշանակվող սովորական բուժում։
Կարել Հավլիչեկ-Բորովսկի
Կարել Հավլիչեկ-Բորովսկի (Havlicek-Borovsky), չեխ քաղաքական գործիչ, բանաստեղծ, հրապարակախոս։
Կենսագրություն
1838-1840 թվականներին սովորել է Կառլի համալսարանում (Պրահա), ապա՝ հոգևոր ճեմարանում։ Հոդվածներում ձևակերպել է ավստրո-սլավիզմի գաղափարը, միաժամանակ պաշտպանել իռլանդացի ժողովրդի ազատագրական պայքարը։ 1848 թվականի հեղափոխության առաջին իսկ օրերից հիմնադրել է «Նարոդնի նովինի» քաղաքական լրագիրը։ 1851 թվականին հրատարակել է բացարձակ միապետությունն ու եկեղեցին խարազանող «ժողովրդական լրագրի ոգին», «Կուտնա-Հորյան նամակներ» գրքերը։ Նույն թվականին աքսորվել է Բրիկսեն (Տիրոլ)։ Անբուժելի հիվանդ Կարել Հավլիչեկ-Բորովսկուն թույլատրվել է Պրահա վերադառնալ 1855 թվականին։ Գրել է երգիծական պոեմներ («Տիրոլյան եղերերգեր», հրատարակել է 1861, «Ս. Վլադիմիրի մկրտությունը», 1876, «Լավրի թագավորը», հրատարակել է 1870), բանաստեղծություններ և էպիգրամներ։ Հավլիչեկ-Բորովսկին նպաստել է ռեալիզմի հաստատմանը չեխական գրականության մեջ։
Ծանոթագրություններ
Կատեգորիա:Չեխ բանաստեղծներ Կատեգորիա:Չեխիայի քաղաքական գործիչներ Կատեգորիա:Տուբերկուլոզից մահացածներ Կատեգորիա:19-րդ դարի բանաստեղծներ Կատեգորիա:Չեխ լրագրողներ Կատեգորիա:Չեխ թարգմանիչներ Կատեգորիա:Բանաստեղծներ այբբենական կարգով
Կարոլ Ջի
Կարոլինա Գիրալդո Նավարրո  (Carolina Giraldo Navarro, ), առավել հայտնի է իր բեմական Կարոլ Ջի անունով ։ Կոլումբիական ռեգգիոն երգչուհի և երգահան, նրա երգերը՝ «Ahora Me Llama»-ն, «Mi Cama»-ն և «Culpables»-ն եղել են Billboard Hot Latin Songs-ի թոփ տասնյակում։
Կյանք և կարիերա
Մանուկ հասակում Կարոլին Գիրալդո Նավարրոն մասնակցել է The X Factor տաղանդների մրցույթին։ Նախքան Նյու Յորք տեղափոխվելը՝ հետագա ուսումը շարունակելու, շարունակեց իր ուսումը Մեդելինի Կալասանզում և սովորեց երաժշտություն Անտիոքի համալսարանում ։ 2007 թվականին նա սկսեց օգտագործել բեմական անվանումը՝ Կարոլ Ջիին ։
2013 թվականին նա համագործակցեց պուերտո ռիկացի երգիչ Նիքի Ջեմի հետ և թողարկեց "Amor De Dos" երգը, որը շատ հայտնի դարձավ Կոլումբիայում և ունեցավ ավելի քան 90 միլիոն դիտում YouTube- ում ։
2014 թվականին նա համագործակցել է ռեգգիոնի կոլումբիական գործընկերոջ և լատինաամերիկյան վոկալիստ Էնդի Ռիվերաի հետ և թողարկել է "Mañana" երգը որն այժմ ունի ավելի քան 90 միլիոն դիտում YouTube-ում ։ Նա նաև թողարկել է «Ricos Besos» երգը, բայց ոչ այնքան հաջող։
2015 թվականին նա թողարկել է արգենտինական ռոք խմբի «Ya No Te Creo» երգը՝ «Mil Horas» անվանմամբ, որն ինքն էր մշակել։ Որոշ ժամանակ անց Կարոլը համագործակցում է ամերիկյան ռեգգիոնի երգիչ Դե Լա Գեթթոյի հետ, «Te Lo Quiero Hacer» երգը թողարկելու համար։ 2016 թվականի մարտին թողարկեց «Casi Nada» երգը, իսկ նույն տարվա ապրիլին՝ «Muñeco De Lego» երգը։
2017-ին Կարոլը հանդես եկավ Bad Bunny- ի հետ «Ahora Me Llama» միասնական երգով, որը արագորեն հայտնի դարձավ և ստացավ ավելի քան 640 մլն դիտում YouTube- ում ։ Որոշ ժամանակ անց, նույն տարվա ընթացքում նա թողարկել է "A Ella" երգը, որը մեծ ճանաչում ստացավ Կոլումբիայում։ Ավելի ուշ, նա համագործակցել է ռեգգիոնի կոլումբիական գործընկերոջ և լատինաամերիկյան վոկալիստ Քեվին Ռոլդանի հետ և թողարկել է «Eres mi Todo» երգը։ Նաև տարվա ընթացքում նա միացել է տաղանդների շոուին` Pequeños Gigantes USA- ին, որպես թիմի ավագ և դատավոր՝ Պրինց Ռոյսի, Լուիս Կորոնելի և Բիանկա Մարրոքինի հետ միասին ։ Խոսելով քաղաքային երաժշտության գենդերային բացերի մասին, Գիրալդոն ասաց. "Կանայք պետք է ավելի շատ տեղ ունենան քաղաքային երաժշտության մեջ։ Ժանրը շատ է զարգացել ինչպես երաժշտական մակարդակով, այնպես էլ տեքստերի առումով, ինչը որ այժմ այնքան էլ հեշտ չէ։ Մեզ համար սա լավ հնարավորություն է" ։ 2017 թ. Premios Juventud պարգևատրության ժամանակ նա հանդես եկավ իր բացման ելույթով ։
Ծանոթագրություններ
Կատեգորիա:Կոլումբիացի երգչուհիներ Կատեգորիա:21-րդ դարի երգչուհիներ
Վահե Վահյան
Վահե Վահյան (Վահէ-Վահեան, ծնվ.՝ Սարգիս Աբդալյան ), հայ բանաստեղծ, գրող, խմբագիր, հասարակական գործիչ, մանկավարժ և հռետոր ։
Կենսագրություն
Վահե Վահյանը ծնվել է Սեբաստիայի նահանգի Կյուրին քաղաքում։ 1915 թվականի ջարդերի ժամանակ ենթարկվել է հայկական կոտորածների սարսափազդու արհավիրքներին։ 1918 թվականին վերադարձել է Այնթապ, մի քանի ամիս արհեստ է սովորել, մտել է Վարդանյան վարժարան, սակայն խռովությունների և կռիվների պատճառով չի ավարտել այն։ 1920 թվականին հաստատվել է Հալեպում, սովորել և ավարտել է ամերիկացիներին փոխանցած հայ բողոքականների վարժարանում։ 1925 թվականին նրան հաջողվել է մտնել Բեյրութի ամերիկյան համալսարան, հետևել ճարտարագիտության, մաթեմատիկայի և բնական գիտությունների դասընթացներին։ 1930 թվականին Պսակավոր արվեստից տիտղոսով ավարտել է համալսարանը։ Նույն թվականին աշխատել է Բրումմանայի անգլիական գիշերօթիկ երկրորդական վարժարանում՝ որպես մաթեմատիկայի, բնագիտության և տարրաբանության ուսուցիչ։ 1934 թվականին Անթիլիասի դպրեվանքում հայոց լեզու և գրականություն է դասավանդել։ 1935 թվականից պաշտոնավարել է Մելքոնյան կրթական հաստատությունում։
Ստեղծագործական գործունեություն
Գրականություն է մուտք գործել Սարգիս Մեհյան, ''Ս. Հ. Հարզվարթյան, 1933 թվականից՝ Վ-Վ''. գրական կեղծանուններով։ Աշխատակցել է «Անահիտ», «Զվարթնոց», «Արագած» և այլ պարբերականների։ Երկրորդ համաշխարհային պատերազմից հետո, իր «Անի» ամսագրով դարձել է սփյուռքահայ գրական շարժման առաջնորդներից մեկը և միաժամանակ շարունակել ուսուցչական գործունեությունը Բեյրութի ՀԲԸՄ երկրորդական վարժարաններում։
Գրականություն
Կատեգորիա:Հայոց ցեղասպանության ականատեսներ Կատեգորիա:Լիբանանահայ բանաստեղծներ‎ Կատեգորիա:Լիբանանահայ արձակագիրներ‎ Կատեգորիա:20-րդ դարի հայ գրողներ Կատեգորիա:Հայոց ցեղասպանությունից փրկվածներ Կատեգորիա:Հայ տղամարդ բանաստեղծներ Կատեգորիա:Հայ տղամարդ գրողներ Կատեգորիա:20-րդ դարի հայ բանաստեղծներ Կատեգորիա:20-րդ դարի տղամարդ գրողներ Կատեգորիա:Լիբանանահայ հասարակական գործիչներ Կատեգորիա:Հայ մանկավարժներ Կատեգորիա:Հայ խմբագիրներ Կատեգորիա:Հայ լրագրողներ Կատեգորիա:Հայ թարգմանիչներ
Մագնիսական մոմենտ
Մագնիսական մոմենտ, նյութի մագնիսական հատկությունները բնութագրող ֆիզիկական մեծություն։ Միմյանցից անփոփոխ l հեռավորության վրա գտնվող երկու մագնիսական լիցքերից (m) բաղկացած պարզագույն մագնիսի (մագնիսական դիպոլի) մագնիսական մոմենտը որոշվում է M=ml առնչությամբ։ Մագնիսացած մարմնի մագնիսական մոմենտը հավասար է մարմինը կազմող տարրական մագնիսների մագնիսական մոմենտների երկրաչափական գումարին։ Մագնիսական մոմենտով օժտված են էլեկտրական հոսանքները, տարրական մասնիկները, ատոմային միջուկները, ատոմների և մոլեկուլների էլեկտրոնային թաղանթները։ Հոսանքի մագնիսական մոմենտը համեմատական է հոսանքի ուժի և հոսանքակիր հաղորդչի կոնտուրի ընդգրկած մակերեսի արտադրյալին։ Տարրական մասնիկների մագնիսական մոմենտը պայմանավորված է իրենց սեփական մեխանիկական մոմենտի ՝ սպինի գոյությամբ։ Միջուկի մագնիսական մոմենտն առաջանում է պրոտոնների և նեյտրոնների սեփական (սպինային) մագնիսական մոմենտների, ինչպես նաև միջուկի ներսում դրանց ուղեծրային շարժման հետ կապված մագնիսական մոմենտների գումարումից։ Ատոմների և մոլեկուլների էլեկտրոնային թաղանթների մագնիսական մոմենտը պայմանավորված է էլեկտրոնների սպինային և ուղեծրային մագնիսական մոմենտներով։
Կատեգորիա:Մագնիսականություն Կատեգորիա:Ֆիզիկական մեծություններ
Բրիտանական անգլերեն
Բրիտանական անգլերեն, անգլերենի՝ Միացյալ Թագավորությունում և Բրիտանական կղզիներում խոսվող և գրվող բարբառ: Միացյալ թագավորությունում գրավոր խոսքում հանդիպում են շրջանային որոշ տատանումներ։ Օրինակ wee ածականը գրեթե բացառիկ կերպով օգտագործվում է միայն Շոտլանդիայում և Հյուսիսային Իռլանդիայում, մինչդեռ այլ վայրերում գերակշռում է little ածականի օգտագործումը։ Այնուամենայնիվ, Միացյալ թագավորության ողջ տարածքում գոյություն ունի միատեսակության իմաստալից աստիճան, որը կարող է ներկայացվել որպես «բրիտանական անգլերեն»։ Խոսակցական տարբերակները, սակայն, այստեղ ավելի մեծ տարբերակում ունեն, քան աշխարհի որևէ այլ վայրում, որտեղ խոսում են անգլերեն, այսպիսով բրիտանական անգլերենի միասնական հասկացությունը ավելի դժվար է վերագրել խոսակցական լեզվին։
Ամերիկյան անգլերենի հետ հեմեմատելով՝ «բրիտանական անգլերեն» տերմինը հաճախ օգտագործվում է որպես «Ազգերի Համագործակցությունում խոսվող անգլերենի» հոմանիշ։ Անգլերենի հիմնական բարբառը, որով խոսում են բրիտանական նախկին գաղութների ազգերը, հատուկ է նրանց տեղակայման վայրին, օրինակ՝ Ավստրալիայում՝ ավստրալիական անգլերեն, Կանադայում՝ կանադական անգլերեն։
Պատմություն
Անգլերենը արևմտյան գերմանական լեզու է, որը սկզբնավորվել է անգլոֆրիզիան բարբառից։ Այս բարբառը Բրիտանիա է ներթափանցել գերմանական ցեղերի միջոցով, այժմյան Գերմանիայի հյուսիս-արևմուտքի և հյուսիսային Նիդերլանդների տարածքից։ Այդ ժամանակ տեղի բնակչությունը խոսում էր հասարակ բրիտոնիկ լեզվով, որի վրա մեծ ազդեցություն ուներ հռոմեական օկուպացիան։ Այս լեզուների խումբը (Վալլիերեն, Cornish, Cumbric) անգլերենի հետ կողք կողքի շարունակել են գոյություն ունենալ մինչև արդի ժամանակաշրջան, բայց գերմանական լեզուներից դրանց հեռվության պատճառով անգլերենի վրա ազդեցությունը նշանակալիորեն փոքր էր։ Սակայն ազդեցության աստիճանը մնում է վիճարկելի և վերջերս առաջ է քաշվել մի պնդում, ըստ որի քերականական ազդեցությունը անգլերենի և այլ արևմտյան գերմանական լեզուների միջև էական նորարարությունների հիմքն է ։ Սկզբնապես հին անգլերենը եղել է բազմազան բարբառների խումբ՝ այսպիսով արտացոլելով Անգլիայի անգլոսաքսոնական թագավորության խառը ծագումը։ Այս բարբառներից մեկը՝ ուշ արևմտյան սաքսոներենը, ի վերջո դարձել է գերակշռող։ Բնօրինակ հին անգլերենը այնուհետև ազդեցության է ենթարկվել երկու արշավանքների պատճառով. առաջինը եղել է գերմանական լեզվաընտանիքի սկանդինավիան ճյուղի լեզվակիրների կողմից, ովքեր VIII և IX դարերում նվաճել և գաղութացրել են Բրիտանիայի որոշ մասերը, իսկ երկրորդը XI դարում եղել են Նորմանները, որոնք խոսում էին հին նորմաներեն և որի արդյունքում ի վերջո զարգացել է անգլերենի նոր տեսակ, որը կոչվել է անգլոնորմանական։ Այս երկու արշավանքները անգլերենին ստիպել են դառնալ որոշ չափով «խառնուրդ» լեզու (սակայն այն երբեք բառի բուն իմաստով չի եղել իրապես «խառնուրդ» լեզու։ Խառնուրդ լեզուները ի հայտ են գալիս տարբեր լեզուների լեզվակիրների միասին ապրելու դեպքում, որոնք էլ հենց հիմնական շփման համար զարգացնում են հիբրիդ լեզու)։ Ինչքան անգլերենը խոսակցական, քարացած և նկարագրական լեզու է, այնքան այն անգլոսաքսոնական արմատներ ունի։ Ինչքան այն ինտելեկտուալ և աբստրակտ լեզու է, այնքան այն պարունակում է լատինական և ֆրանսիական ազդեցություն։
Սկանդինավների հետ համատեղ բնակությունը անգլերենի անգլոֆրիզերենի քերականական նշանակալի պարզեցման և բառապաշարի հարստացման արդյունք հանդիսացավ։ Նորմանների գրավումը հետագայում տարավ դեպի եվրոպական լեզուների ռոմանական ճյուղի ավելի մշակված բառաշերտի գերմանական հիմքի վրա տեղափոխմանը։ Նորմանական այս ազդեցությունը էապես անգլերեն մտավ կառավարության և դատարանների միջոցով։ Այսպիսով՝ անգլերենը սկսեց զարգանել որպես փոխառությունների լեզու՝ մեծ ճկունությամբ և հսկա բառապաշարով։
Բարբառներ
Բարբառները և արտասանությունները Միացյալ թագավորության չորս երկրներում, ինչպես նաև այդ երկրների ներսում, տարբերվում են։
Հիմնական մեծ բաժանումները որպես կանոն դասակարգվում են որպես անգլիական անգլերեն (կամ Անգլիայում խոսվող անգլերեն, որը ներառում է հարավային անգլերենի բարբառները, արևմտյան բարբառները, երևելյան և արևմտյան կենտրոնական մասի (Midlands) բարբառները), Ուելսի անգլերենը (չշփոթել Ուելսի լեզվի հետ), Իռլանդական անգլերեն, շոտլանդական անգլերեն (չշփոթել շոտլանդերենի հետ)։ Բրիտանական տարբեր բարբառներ տարբերվում են նաև այլ լեզուներից փոխառված բառերով։
Անգլիական բարբառների վերջին ծավալուն հետազոտությունից հետո (1949–1950) Լիդսի համալսարանը սկսել է նոր պրոյեկտ։ 2007 թվականի մայիսին արվեստների և հումանիտար հետազոտությունների խորհուրդը դրամաշնորհ է հատկացրել Լիդսի համալսարանի լեզվաբանության և հնչյունաբանության պրոֆեսոր Սալի Ջոնսոնի գլխավորած խմբին՝ հետազոտելու բրիտանական բարբառները ։
Ջոնսոնի թիմը մանրակրկիտ կերպով ուսումնասիրում է տարածքային ժարգոնային բառերի և արտահայտությունների օրինակների հավաքածուն, որը հավաքվել է BBC ընկերության "Voices" (ձայներ) պրոյեկտի միջոցով, որտեղ հասարակությանը հրավիրվում էր ուղարկելու դեռևս ողջ երկրում խոսվող անգլերենի օրինակներ։ BBC Voices պրոյեկտը նաև հավաքել է նորությունների հարյուրավոր հոդվածներ այն մասին, թե ինչպես են բրիտանացիները խոսում անգլերեն սկսած հայհոյանքներից, մինչև լեզուների դպրոցներում նյութերի պատրաստումը։
Այս ինֆորմացիան նույնպես կհամեմատվի և՛ պարունակության, և՛ ստեղծման վայրի հիման վրա և կվերլուծվի Ջոնսոնի թիմի կողմից։ «Հավանաբար հետազոտության մեջ նշանակալին այն է, որ անգլերենը տարբերվում է առավել քան երբևէ՝ չնայած հեռուստատեսությամբ և ռադիոյով այլ արտասանությունների հարցում մեր ազատության և մշտական ազդեցության» ։
Տարածքային
Անգլերենի այն տարբերակը, որը հիմնականում ասոցացվում է Անգլիայի հարավի բարձր հասարակության հետ, կոչվում է «ստացված արտասանություն» (անգլ.՝ Received Pronunciation) (RP) : Այն ծագել է վաղ արդի ժամանակահատվածում Լոնդոնի հարավային բարբառների և կենտրոնական մասի բարբառների միախառնումից և հաճախ օգտագործվում է որպես արտասահմանցիներին անգլերեն սովորեցնելու մոդել ։ Չնայած, որ Անգլիաձի այլ վայրերում բնակվողները կարող են չխոսել ստացված արտասանությամբ, այն այժմ ավելի շուտ բարձր դասի բարբառ է, քան տեղական։ Ստացված արտասանությունը հաճախ անվանվում է նաև «թագուհու (թագավորի) անգլերեն», «շքեղ» կամ «BBC անգլերեն», քանի որ սա ի սկզբանե անգլերենի այն տարբերակն է, որը կիրառվել է հեռուստատեսության և ռադիոյի եթերում, չնայած այսօր կարելի է լսել մի շարք տարբեր արտասանություններ։ Բրիտոնների մոտ 2 տոկոսը խոսում են ստացված արտասանությամբ և այն բավականին զգալի զարգացում ունի վերջին 40 տարիների ընթացքում։
Հյուսիսարևելքում գոյություն ունեն զգալի տարբերվող արտասանություններ. Բնիկ լոնդոնցիների արտասանությունը (Քոքնի), որը պահպանվել է Լոնդոնի հյուսիսաբնակների մոտ, ահռելի կերպով տարբերվում է ստացված արտասանությունից։ Բնիկ լոնդոնցիների ռիթմիկ ժարգոնը ոչ տեղացիների համար կարող է (սկզբնապես այդպես էլ նախատեսված է եղել) անհասկանալի և դժվար ըմբռնելի լինել, չնայած դրա օգտագործումը որոշ չափով ուռճացված է։
Վերջին տասնամյակներում հանրաճանաչություն է ստանում Estuary անգլերենը։ Այն վերցրել է «ստացված արտասանության» և Քոքնիի բարբառի որոշ հատկություններ։ Հենց Լոնդոնում տեղի արտասանությունը դեռ փոփոխվում է՝ մասամբ Կարիբիան խոսելաոճի ազդեցության արդյունքում։ Վերջին տասնամյակներում ներգաղթյալները Միացյալ թագավորություն են բերել ավելի մեծ թվով լեզուներ։ 1979 թվականի հետազոտությունները ցույց են տալիս, որ ներգաղթյալ դպրոցական երեխաների ընտանիքներում ավելի քան 100 լեզու ընտանեկան միջավայրում շարունակվում է օգտագործվել։ Արդյունքում Լոնդոնցիները խոսում են խառնված արտասանությամբ՝ կախված էթնիկ պատկանելիությունից, թաղամասից, աստիճանից, տարիքից, դաստիարակությունից և մի շարք այլ հանգահանքներից։
Բացի այդ, բրիտանացիների մեծամասնությունը կարող է ժամանակավորապես որոշ չափով ռիթմավորել իրենց արտասանությունը դեպի անգլերենի ավելի չեզոք մակարդակի՝ արտասահմանցիների հետ խոսելիս կամ այնտեղ, որտեղ արտասանությունների հոծ բազմություն է։
Կոկորդային պայթական հնչյուն (անգլ.՝ Glottal stop)
Բրիտանական խոսակցական անգլերենի մի շարք ձևերում հաճախ կարելի է հանդիպել /t/ հնչյունի փոխարինումը կոկորդային պայթական հնչյունով, երբ տվյալ հնչյունը գտնվում է ձայնավորների արանքում։ Դիտվելով որպես բնիկ լոնդոնցիների կողմից օգտագործվող առանձնահատկություն, այս երևույթը մեծ տարածում է ստացել։ Դեռևս դատապարտելի է մնում այս երևույթի օգտագործումը այնպիսի բառերում, ինչպես օրինակ later, սակայն հաճախ է հանդիպում այնպիսի բառերի վերջում, ինչպես օրինակ not (օրինակ՝ no/ʔ/ interested) : Բնիկ լոնդոնցիների արտասանությանը ենթարկվող այլ բաղաձայնների շարքին են պատկանում p հնչյունը (օրինակ՝ pa/ʔ/er) և k հնչյունը (օրինակ՝ ba/ʔ/er) :
Ստանդարտացում
Իչնպես ամբողջ աշխարհում, այնպես էլ Միացյալ թագավորությունում օգտագործվող անգլերենը ղեկավարվում է ավելի շուտ կոնվենցիայով, քան ֆորմալ կոդով, այսինքն՝ գոյություն չունի Ֆրանսիական ակադեմիա կամ Real Academia Española նման մարմին։ Այնպիսի հեղինակավոր բառարաններ, ինչպիսիք են Oxford English Dictionary, Longman Dictionary of Contemporary English, Chambers Dictionary, Collins Dictionary գրանցում են բառերի օգտագործումը, այլ ոչ թե փորձում են սահմանել դրանք։ Ավելին՝ բառապաշարը և բառերի օգտագործումը ժամանակի հետ փոխվում է. բառերը ազատորեն փոխառվում են այլ լեզուներից ու անգլերենի այլ ճյուղերից, ինչպես նաև հաճախակի են հանդիպում նորաբանությունները։
Պատմական դրդապատճառներով, որոնք թվագրվում են IX դարին՝ Լոնդոնի ծաղկման ժամանակաշրջանին, Լոնդոնում և արևմտյան կենտրոնական մասում խոսվող լեզուն դարձավ դատարանների անգլերենի ստանդարտ, և ի վերջո հիմք հանդիսացավ Բրիտանիայի իրավապահ մարմիններում, կառավարությունում, գրականության և կրթության ոլորտում ընդունելի օգտագործման համար։
Ժամանակակից բրիտանական ուղղագրությունը զգալի չափով ստանդարտացվեց Սամուել Ջոնսոնի A Dictionary of the English Language (1755) բառարանով, չնայած նախորդող գրողները նույնպես մեծ դեր են ունեցել այս գործում, և 1755 թվականից սկսած շատ բան փոխվեց։ Շոտլանդիան, որ միայն 1707 թվականին է ենթարկվել Անգլիայի հետ խորհրդանական միության, դեռևս պահպանում է որոշ անկախ ստանդարտներ, հատկապես իր առանձին իրավական համակարգում։
Սկսած XX դարի սկզբներից՝ բրիտանական հեղինակները գրել են մի շարք գրքեր, որոնք նպատակաուղղված են եղել ծառայելու որպես անգլերենի քերականության և օգտագործման ուղեցույցներ։ Այս գրքերից որոշները, որոնք ավելի մեծ համբավ էին վայելում, տասնամյակներ շարունակ տպագրվել են և վերահրատարակվել նոր հրատարակություններով։ Սրանց դասին են պատկանում Ֆոուլերի Modern English Usage և Էռնեստ Գոուերսի The Complete Plain Words գրքերը։